Lektionsplan: Hverdagen i Danmark under 1. verdenskrig

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  45 min. | Hverdagen under 1. verdenskrig.  Hverdagens gang  Aktivering af forforståelse: film fra filmcentralen "Mennesker i København" | Eleven kan forklare historiske forandringers påvirkning af samfund lokalt, regionalt og globalt | Eleven kan   * Forklare hvordan hverdagen blev anderledes for danske familier under 1.verdenskrig | * Se filmen "Mennesker i København". Fortæl eleverne, hvad de skal have fokus på inden filmen vises. Det kan for eksempel være: Hvad fortælles der om hverdagen i hjemmet, eller hvad fortælles der om varemangel? * Se klip af "100 års Barndom 1910-1920. Se øvrige gode råd og kommentarer |  |
| 2  45 min | Hverdagen under 1.verdenskrig fortsat fra 1. modul  "Mennesker i København" | Eleven kan forklare historiske forandringers påvirkning af samfund, lokalt, regionalt og globalt  Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Eleven kan   * Forklare hvordan hverdagen blev anderledes for den danske familie under 1.verdenskrig * Fortælle og skrive om det centrale indhold i filmklippene om 1. verdenskrigene | * Gruppearbejde, hvor eleverne laver brainstorm over temaet. Grupperne bytter brainstorm og markerer med en anden farve den viden, som gruppen, de bytter med, har tilføjet, og som de ikke selv har i deres brainstorm * På klassen skrives der stikord til, hvad de er nået frem til. Deres brainstorm hænges op i klassen. Stikordene hænges også op i klassen |  |
| 3  45 min. | Kildearbejde: Konsekvenser og følger hos den almindelige dansker | Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger  Eleven kan redegøre for brug af fortiden i argumentation og handling | Eleven kan   * Fortælle om kildernes overordnede budskab * Forklare nye ord og begreber, der findes i kilderne * Begrunde og argumentere for deres valg i forhold til kildernes aktiviteter | * Læsning og bearbejdning af kilderne: "Klage fra en Hustru" og "Konen styrer børn og gård" fra hjemmesiden [www.1914-1918](http://www.1914-1918).dk Før kilderne læses, laver eleverne en VØL: V: Hvad ved jeg allerede?, Ø: Hvad ønsker jeg at vide?, L: Hvad har jeg lært? VØL opgaven kan laves i et skema. Se bilag. Overskrifterne på kilderne skal danne udgangspunkt for VØL- opgaven, således at eleven skriver, hvad han ved om, at "Konen styrer børn og gård." Det kan for eksempel være, at det er hårdt for konen at være efterladt alene, hun må kæmpe hårdt i hverdagen. Se bilag. Mens kilderne læses, skriver eleverne de ord ned, de ikke kan genkende. Derefter skrives de på tavlen, og eleverne deler kilderne ind i afsnit, og giver afsnittene en overskrift. Eleverne skal kunne begrunde og argumentere for deres valg af overskrift. |  |
| 4  45 min. | Konsekvenser og følger i hverdagen hos den almindelige dansker | Eleven kan udarbejde løsningsforslag på historiske problemstillinger med afsæt i udvalgte kilder  Eleven kan udlede forklaringer på historiske forhold og forløb ud fra historiske scenarier  Eleven kan redegøre for brug af fortiden i argumentation og handling | Eleven kan   * Redegøre for valget af løsninger på forskellige tidstypiske situationer * Argumentere for de svar de giver på udfordringerne i situationerne ved at inddrage den viden de har fået først i forløbet | * Refleksionsøvelse: Eleverne skal forestille sig at være personer under 1. verdenskrig, som på hver deres måde er berørt af krigen. Der arbejdes med øvelsen gennem kort, der klippes ud, og eleverne, som arbejder sammen to og to, skiftes til at trække en situation. Svaret, de når frem til, noteres ned. Se bilag 1. * Læsning og bearbejdning af kilderne på <http://1914-1918.dk/spisekammer> |  |
| 5 + 6 + 7  3x45 min. | Indlevelsesopgave og afsluttende evaluering | Eleven kan sætte begivenheders forudsætninger, forløb og følger i kronologisk rækkefølge  Eleven kan udlede forklaringer på historiske forhold og forløb ud fra historiske scenarier | Eleven kan   * Udfærdige et historisk rollespil, hvor de anvender deres viden (og viser et historisk scenarie) | * Rollespil med personerne fra dilemmaspillet. Eleverne udfærdiger selv et manuskript til rollespillet med udgangspunkt i den viden, de har fået i forløbet. |  |

# Forslag til:

## Undervisningsdifferentiering

De mange forskellige aktiviteter ligger allerede op til meget undervisningsdifferentiering. Man kan dog godt variere læsningen med forskellige Cooperative Learning-øvelser, eller med samtaleøvelser, der filmes i stedet for at skrives ned.

## Evalueringsformer

Forskellige andre evalueringsformer kan også inddrages end dem som i forvejen er nævnt eksempelvis;

VØL: Som går ud på at svare under på følgende overskrifter, Hvad **V**ed jeg? Hvad **Ø**nsker jeg at vide? Hvad har jeg **L**ært? Sidste overskrift kan gemmes til sidst.

Kategoriseringsaktivitet: Eleverne får, eller udformer det selv, forskellige udsagn, som placeres i forhold til en overordnet overskrift. Derefter placeres de forskellige udsagn omkring den overordnede overskrift alt efter, hvor vigtig de synes udsagnet er for overskriften.

Eksempel på overordnet overskrift: "Konen styrer gård og børn"

Eksempel på udsagn: "Gårdens drift lider under mandens fravær"

"Konen og børnene lider under mandens fravær"

# Øvrige gode råd og kommentarer

Tjek gerne hjemmesiden [www.1914-1918.dk](http://www.1914-1918.dk), hvor man kan finde flere kilder med forskellige temaer.

**Bilag 1: Refleksionsøvelse**

Til dilemmaspillet kan nedenstående eksempler på dilemmaer bruges. Til hvert dilemma skriver eleverne deres bud på løsning ned.

**Situationer:**

**En husmor**

Din mand er indkaldt som soldat, og du er i flere måneder efterladt med jeres fire børn i alderen 2-10 år. I driver en lille forretning i en landsby uden for København. Du er ofte nødt til at tage ind til København for at hente varer hjem og efterlade jeres børn. Hvad ønsker du at ændre på?

**Et barn**

Din far er soldat, og din mor både arbejder og passer huset, for at I kan få mad på bordet, hvordan skal din familie klare sig? Hvem kan du gå til for at få hjælp?

**En soldat**

Du er langt væk hjemmefra, og du har ikke selv valgt at være soldat. Din kone er meget syg og har svært ved at tage sig af jeres fælles børn. Du ved, at din familie mangler dig i hverdagen, men du ved også, at du bliver straffet, hvis du vælger at tage hjem og hjælpe dem. Hvad gør du? Hvad tænker du om krigen? Og hvilke ændringer kunne du tænke dig at få i dit soldaterliv?

**En Gullaschbaron**

Du ejer en konservesfabrik, hvor du producerer mad på dåse. Du erfarer at dine varer er særlig efterspurgt ved fronten, da maden kan holde sig i længere tid. Du begynder derfor at producere gullasch på dåse og sælge det til Tyskland. Du ved at kødet, du putter i ikke altid er lige godt, du putter sågar kød i, som bare skal smides ud. Du ved også, at det ikke er helt vellidt at forsyne "fjenden" med mad, dog ved du også, at du er med til at opretholde handelsbalancen i Danmark, samt bidrage til opretholdelse af den økonomiske balance i statskassen. Samtidig nyder du og din familie selv rigtig godt af dine konservesdåser. Det omkringliggende samfund begynder dog at se skævt til dig og du fornemmer, at det ikke er helt okay at handle med "fjenden." Hvad gør du? Stopper du din handel med Tyskerne eller fortsætter du.?